Карлин Джордж

Джордж Денис Патрик Карлин (; , Манхэттен, Нью-Йорк — , Санта-Моника, Калифорния) — американ стендап-комигы, актёр, яҙыусы, сценарийҙар авторы, продюсер, "Грэмми"ның дүрт премияһына һәм Марк Твен премияһына лайыҡ булыусы. Биш китап һәм 20-нән ашыу музыкаль альбом авторы, 16 фильмда төшкән.

Карлин үҙенең сәйәси зирәклеге, ҡара юморы, телгә ҡағылышлы күҙәтеүҙәре, шулай уҡ психология, дин темаларына фекерҙәре һәм күп кенә киҫкен темаларға монологтары менән танылыу яулай. Карлин һәм уның «Ете әшәке һүҙ» тип аталған комедия номеры АҠШ-тың Юғары Судында «Pacifica Foundation радиостанцияһына ҡаршы бәйләнеш буйынса Федераль Комиссия» («») исеме аҫтында алып барылған етди тикшеренеүҙәргә эләгә. 1978 йылда суд биш ыңғай тауыш менән хөкүмәттең уға ҡараған радиотулҡындарҙа әҙәпһеҙ һүҙҙәре булған материалдарҙы эфирға сығарыуҙы тыйыуға хоҡуғын раҫлай.

 Биографияһы 
ссылка=//upload.wikimedia.org/wikipedia/commons/thumb/9/9c/George_Carlin_In_concert_at_the_Zembo_Mosque%2C_Harrisburg%2C_Pa.jpg/220px-George_Carlin_In_concert_at_the_Zembo_Mosque%2C_Harrisburg%2C_Pa.jpg|слева|мини|293x293пкс|Джордж Карлин Гаррисбергта (Пенсильвания)
Джордж Карлин Нью-Йорктың Манхэттен районында тыуа. Әсәһе, Мэри Карлин (ҡыҙ фамилияһы Бэри), секретарка булып эшләй. Атаһы, Патрик Карлин, «Нью-Йорк Сан» гәзитендә реклама буйынса менеджер була. Джордж Карлиндың ата-олаталары — ирландтар, уны атаһы менән әсәһе традицион католик ғаиләһендә тәрбиәләнә. Ата-әсәһе араһындағы мөнәсәбәттәр ярайһы уҡ көсөргәнешле була. Джордж һүҙҙәренсә, атаһы алкоголизм проблемаларынан йонсой, шул сәбәпле Джорж ике айлыҡ сағында, ә ағаһы биш йәш булғанда әсәләре йортонан янғын өсөн баҫҡыс буйлап ҡасырға мәжбүр була[сығанаҡ күрһәтелмәгән].

Джордж Куба, Пуэрториканан килгән граждандар, афроамерикандар һәм ирландтар йәшәгән шау-шыулы Гарлемда булырға ярата.
ссылка=//upload.wikimedia.org/wikipedia/commons/thumb/b/ba/George_Carlin_1969.JPG/220px-George_Carlin_1969.JPG|мини|Карлин 1969 йылда
Мәктәптә уҡыуын тамамлайынса ун ете йәшендә Хәрби Һауа Көстәренә хәрби хеҙмәткә алына, радар станцияһында механик була [сығанаҡ күрһәтелмәгән 627 көн]. Шул ваҡыт Джордж Карлин урындағы радиостанцияла диджей сифатында үҙен һынап ҡарай. 1960-сы йылдарҙа ул варьете программаларында сығыш яһай башлай, диджей булып эшләүен дә дауам итә һәм тиҙҙән телевиденияла популяр фигураға әйләнә. 1970-се йылдар башында Карлин хиппи хәрәкәтенә ҡушылып китә: ул һаҡал, сәс үҫтереп ала, хиппи кеүек кейенә, ҡолағына алҡа таға — шул сәбәпле бер нисә телепрограмма уның менән бәйләнеште өҙә. Әммә заман үҙгәрә, публиканың ихтыяжы ла башҡа төрлө йүнәлеш ала, һәм шоу-бизнес өсөн ҡайтанан Карлин кәрәк булып сыға.

Выступления Комедия стилендә сығыш яһаған әртисте йәштәр бик ярата, шуға ла ул мәҙәни «андерграундҡа» яҡынайыу мөмкинлегенә эйә була. Ул киң танылыу яулаған «Шәмбе кис тура эфирҙа» телевизион шоуында уңышлы сығыш яһай, үҫмерҙәр араһында киң популярлыҡ яулаған «Билл һәм Тэд» фильмы һәм сериалында Руфус ролен башҡарыуы арҡаһында үҫмерҙәр араһында хатта хөрмәтләнеүсе фигураға әйләнеп китә яҙа.

Уның комедия программаларының тәүгеһе 1977 йылда яҙыла. Карлиндың 1990—2000-се йылдарҙағы комик сығыштары, нигеҙҙә, хәҙерге заман Америкаһының етешһеҙлектәренә арнала. Ул йыш ҡына Ҡушма Штаттарҙың хәҙерге заман сәйәси проблемаларын асыҡтан-асыҡ яҡтырта һәм американ мәҙәниәте етешһеҙлектәренән әсе көлә. Уның һуңғы сығышы («») вафатына тиклем 4 ай ҡалғас төшөрөлгән була.

 Шәхси тормошо 
1961 йылда бынан бер йыл элек танышҡан Бренде Хосбрукҡа ( — 5 август, 1936 — 11 май, 1997) өйләнә. 1963 йылда ҡыҙҙары Келли тыуа. Бренда 1977 йылда, Джорджға 60 йәш тулыуға бер көн ҡалғас, бауыр рагынан вафат була.

1998 йылдың 24 июнендә Карлин Салли Вейдҡа () өйләнә, был никах Карлиндың вафатына тиклем дауам итә (Джордж бергә йәшәүҙәренә 10 йыл тулыуға 2 көн ҡалғас вафат була).

2004 йылдың декабрендә Карлин алкоголгә һәм викодинға бәйлелектән арыныу өсөн реабилитация үтергә теләүе тураһында белдерә.

 Вафаты 
2008 йылдың 22 июнендә Карлин Санта-Моникалағы (Калифорния штаты) Изге Иоан Медицина үҙәгенә күкрәк ситлегендәге ауыртыуға зарланып килеп урынлаша. Шул уҡ көндө йөрәк хәлһеҙлегенән вафат була.

 Ижады 
Карлин үҙенең сығыштарында Америка йәмғиәтенең бик күп яҡтарын комик стилдә яҡтырта. Карлин бер ваҡытта ла һайлауҙарҙа тауыш биреүҙә ҡатнашмай һәм тауыш биреүҙе һайлау иллюзияһы тип атай.

 Дингә ҡарата мөнәсәбәте 
ссылка=//upload.wikimedia.org/wikipedia/commons/thumb/b/b8/Carlin_does_Trenton.jpg/220px-Carlin_does_Trenton.jpg|слева|мини|224x224пкс|Джордж Карлин Трентонда (Нью-Джерси) 4 апрель, 2008 йыл. 
Ата-әсәһе католик динен тотуҙарына ҡарамаҫтан, Карлин үҙен атеист булараҡ таный.

 Танылыуы 
Театрҙы үҫтереүгә индергән өлөшө өсөн уға Голливудтағы Дан аллеяһында йондоҙ ҡуйыла.

2004 йылда Comedy Central каналы версияһы буйынса Карлин 100 иң бөйөк комиктар исемлегендә икенсе урынды ала .

2011 йылда комик Кевин Бартини тәҡдиме буйынса Нью-Йорктың 121-се Вест Стрит урамының Джордждың бала сағы үткән 500-сө кварталына Карлин исемен биреү тураһында петиция төҙөлә. Петицияға туғыҙ меңгә яҡын ҡултамға ҡуйыла, әммә урындағы католик сиркәүе быға ҡаршы төшә. Карлиндың исеме 400-сө кварталға бирелә.

 Ижады 

 Фильмографияһы 

 Библиографияһы 









 Иҫкәрмәләр 

 Һылтанмалар 

Категория:АҠШ продюсерҙары
Категория:Алфавит буйынса продюсерҙар
Категория:АҠШ сценаристары
Категория:Алфавит буйынса сценаристар
Категория:Алфавит буйынса яҙыусылар
Категория:АҠШ комиктары
Категория:«Грэмми» премияһы лауреаттары
Категория:АҠШ актёрҙары
Категория:Фильмография к доработке
Категория:Википедия:Статьи со ссылками на элементы Викиданных без русской подписи
Категория:Алфавит буйынса шәхестәр
Категория:2008 йылда вафат булғандар
Категория:22 июндә вафат булғандар
Категория:Манхэттенда тыуғандар
Категория:1937 йылда тыуғандар
Категория:12 майҙа тыуғандар